#####  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 81. schôdza

637

**U z n e s e n i e**

 **Ústavnoprávneho výboru Národnej rady Slovenskej republiky**

 **z 9. júna 2009**

 **Ústavnoprávny výbor Národnej rady Slovenskej republiky**

 prerokoval vládny návrh zákona o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov (tlač 987) a

 **A. s ú h l a s í**

 s  vládnym návrhom zákona o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov (tlač 987);

# B. o d p o r ú č a

 Národnej rade Slovenskej republiky

 vládny návrh zákona o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov (tlač 987) **schváliť** so zmenami a doplnkami uvedenými v prílohe tohto uznesenia;

####  C. u k l a d á

 predsedovi výboru

 predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre hospodársku politiku.

 Mojmír Mamojka predseda výboru

overovatelia výboru:

Gábor Gál

Jana Laššáková

## P r í l o h a

**k uzneseniu Ústavnoprávneho**

**výboru Národnej rady SR č. 637**

**z 9. júna 2009**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o obchodovaní s výrobkami, ktorých držba sa obmedzuje z bezpečnostných dôvodov a o zmene a doplnení niektorých zákonov (tlač 987)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I § 2 písm. b) sa slová „ na územie členského štátu“ nahrádzajú slovami „na územie iného členského štátu“.

Ide o legislatívno-technickú pripomienku; Slovenská republika je od 1. mája 2004 členským štátom Európskej únie.

1. V čl. I § 2 písm. b) sa slová „ z územia členského štátu“ nahrádzajú slovami „z územia iného členského štátu“.

Ide o legislatívno-technickú pripomienku; Slovenská republika je od 1. mája 2004 členským štátom Európskej únie.

1. V čl. I § 2 písm. c) bode 2 poznámka pod čiarou k odkazu 4) znie:

„4) Nariadenie Rady (EHS) č. 2913/1992 z 12. októbra 1992, ktorým sa vydáva Colný kódex Európskeho spoločenstva (Mimoriadne vydanie Ú.v. EÚ kap. 2/zv. 4; Ú.v. ES L 302, 19.10.1992) v znení neskorších predpisov.“.

Ide o upresnenie citácie v súlade so zaužívanou legislatívnou praxou.

1. V čl. I § 3 ods. 3 poznámka pod čiarou k odkazu 6) znie:

 „6) Čl. I bod 6 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa vydáva Colný kódex spoločenstva (Mimoriadne vydanie Ú.v. EÚ kap. 2/zv. 6; Ú.v. ES L 253, 11. 10. 1993) v znení neskorších predpisov.“

Ide o o upresnenie citácie v súlade so zaužívanou legislatívnou praxou.

1. V čl. I  v § 5 písm. b) sa slová „licencie na cezhraničnú prepravu určených výrobkov“ nahrádzajú slovom „licencie“.

Legislatívna skratka bola ustanovená v čl. I v § 3 ods. 1, preto je nutné používať  ju  v  nasledujúcich ustanove-

niach.

1. V čl. I § 6 ods. 3 písm. e) poznámka pod čiarou k odkazu 10) znie:

 „10) Nariadenie Rady (EHS) č. 2658/1987 o colnej a štatistickej nomenklatúre a o Spoločnom colnom sadzobníku (Mimoriadne vydanie Ú.v. EÚ kap. 2/ zv. 2; Ú.v. ES L 256, 7.9.1987) v znení neskorších predpisov.“.

Ide o o upresnenie citácie v súlade so zaužívanou legislatívnou praxou.

1. V čl. I § 6 ods. 5 písm. c) sa za slovo „zabezpečené“ vkladá slovo „riadne“ a za slovo výbušnín sa pripájajú slová „ktoré neohrozuje zdravie a bezpečnosť osôb,“.

Ide o legislatívno-technickú pripomienku, ktorou sa sleduje zosúladenie s právnymi aktmi ES/EÚ (napr. čl. 14 ods. 1 smernice Európskeho parlamentu a Rady 2007/23/ES), ktoré vyžadujú riadne (bezpečné) skladovanie výbušnín, ktoré neohrozuje zdravie a bezpečnosť osôb.

1. V čl. IV sa slová „1. augusta“ nahrádzajú slovami „1. septembra“ a súčasne v čl. I v § 19 sa slová „1. augustom“ nahrádzajú slovami „1. septembrom“ a slová „31. júla“ sa nahrádzajú slovami „31. augusta“.

Zmena účinnosti a súvisiaceho prechodného ustanovenia za čelom zohľadnenia nevyhnutných lehôt legislatívnom procese.

9. Príloha č. 2 k zákonu č. ....../2009 Z. z. sa dopĺňa 7. bodom, ktorý znie:
 „7. Kovová ortuť (Hg, CAS RN 7439-97-6), rumelková ruda, chlorid ortutnatý (Hg2Cl2, CAS RN 10112-91-1), oxid ortutnatý (Hg0, CAS RN 21908-53-2) a zmesi kovovej ortuti s inými látkami, vrátane zliatin ortuti, s koncentráciou ortuti najmenej 95 hmotnostných percent sa môže vyvážať na účely výskumu, vývoja, medicínskych štúdií alebo analýz.“.

Nariadenie Európskeho parlamentu a Rady (ES) č. 1102/2008 z 22. 10. 2008 upravuje zákaz vývozu kovovej ortuti a niektorých zlúčenín a zmesí ortuti a o bezpečnom uskladnení kovovej ortuti.

Zo všeobecného zákazu platí podľa uvedeného nariadenia výnimka vtedy, ak sa kovová ortuť, rumelková ruda, chlorid ortutnatý, oxid ortutnatý a zmesi kovovej ortuti s inými látkami, vrátane zliatín ortuti s koncentráciou ortuti najmenej 95 hmotnostných percent vyvážajú zo spoločenstva na výskumné, vývojové, medicínske alebo analytické účely. Bez doplnenia 7. bodu prílohy č. 2 by sa uvedené komodity nemohli vyvážať zo Slovenskej republiky.